Diari Oficial de la Generalitat Valenciana


Sumari del DOGV 2315, del 21-07-1994 (1994/832029)

ORDRE de 8 de juliol de 1994, de les conselleries d'Agricultura, Pesca i Alimentació i de Medi Ambient, per la qual estableix un nou termini per a acollir-se al règim d'ajudes per a fomentar inversions forestals en les superfícies agrícoles afectades pels incendis de 1994.
---------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/08/(1)/dof/vci/html**

### Dades del document

Número de DOGV
:   2315

Data del DOGV
:   21-07-1994

Secció del DOGV
:   DISPOSICIONS GENERALS

Número del document
:   1994/832029


Data del document
:   08-07-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 8 de juliol de 1994, de les conselleries d'Agricultura, Pesca i Alimentació i de Medi Ambient, per la qual estableix un nou termini per a acollir-se al règim d'ajudes per a fomentar inversions forestals en les superfícies agrícoles afectades pels incendis de 1994. [94/5031]  
Els importants incendis forestals que s'estan produint durant 1994 estan creant una greu situació en diverses comarques de l'interior de la Comunitat Valenciana. Afecta superfícies agrícoles susceptibles d'acollir-se al règim d'ajudes per al foment de les inversions forestals regulat pel Reial Decret 378/1993 i desplegat per les ordres de les conselleries d'Agricultura, Pesca i Alimentació i de Medi Ambient de data 7 d'octubre de 1993 i d'11 de febrer de 1994.  
Una vegada finalitzat el passat 30 d'abril el termini anual establert per a la sol·licitud d'aquestes ajudes, sembla convenient d'establir excepcionalment durant aquest any un segon termini al qual puguen acollir-se les superfícies amb aprofitament agrícola afectades per aquests incendis.  
Per tot això, en l'exercici de les nostres atribucions  
ORDENEM:  
Article primer  
Excepcionalment, s'estableix durant l'any 1994 un segon termini per a la sol·licitud de les ajudes contemplades en el Reial Decret 378/1993 desplegat per les ordres de les conselleries d'Agricultura, Pesca i Alimentació i de Medi Ambient de 7 d'octubre de 1993 i d'11 de febrer de 1994. Durant aquest termini, que finalitzarà el 15 d'octubre de 1994, podran sol·licitar-se ajudes per a les plantacions a què fa referència l'anterior normativa exclusivament en les superfícies amb aprofitament agrícola afectades per incendis produïts en l'any 1994 fins a la data d'acabament d'aquesta convocatòria.  
Article segon  
S'exceptua les sol·licituds acollides a aquesta convocatòria de l'exigència de superfície mínima a què fa referència l'article sisé, apartat 1, de l'Ordre de 7 d'octubre de 1993 en la redacció que li va donar l'Ordre d'11 de febrer de 1994. Així mateix la distància mínima entre les noves plantacions i els camps de cultiu adjacents a què fa referència l'apartat 4t. de l'esmentat article queda establerta en quatre metres.  
DISPOSICIÓ FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
Valencia, 8 de juliol de 1994  
El conseller de Medi Ambient   
EMÉRIT BONO I MARTÍNEZ  
El conseller d'Agricultura, Pesca i Alimentació  
JOSEP MARIA COLL COMIN


Còpia Permalink ELI